નવી મુંબઈ પાસે નવું ઇન્ટરનૅશનલ ઍરર્પોટ બનાવવા માટે જમીન અંકે કરવાની પ્રક્રિયા ચાલી રહી છે. આ ઍરર્પોટને કારણે જ આ વિસ્તારના ઇન્ફ્રાસ્ટ્રક્ચર અને રિયલ એસ્ટેટ સેક્ટરમાં ઉછાળો આવ્યો છે. ૨૦૦૫માં જ અહીં ઍરર્પોટ બનવાનું હોવાની ચર્ચા શરૂ થઈ હતી, પણ આ વર્ષે વીસ હજાર કરોડ રૂપિયાના આ પ્રોજેક્ટને સેન્ટ્રલ ગવર્નમેન્ટની સત્તાવાર મંજૂરી મળી ગયો બાદ આ વિસ્તારના પ્રૉપર્ટી માર્કેટમાં જબરો ઉછાળો નોંધાયો છે. આ વિશે વાત કરતાં પ્રોગ્રેસિવ ગ્રુપના ડિરેક્ટર દેવાંગ ત્રિવેદી કહે છે કે મ્હાપેમાં આવેલા મિલેનિયમ બિઝનેસ પાર્ક અને ઐરોલીના આઇટી પાર્કથી નવી મુંબઈને ગ્લોબર સ્તરે સ્થાન મળ્યું છે.